Divisio laborum
Divisio laborum, laboris divisio seu laboris partitio est specializatio laboris cooperativi in negotia eo consilio, ut productum laboris vel facultas laborandi augeantur. Per cursum temporis divisio laboris augebatur una cum productione et mercatura, una cum origine capitalismi et complexitate operationum industrialium. Demum, divisio laborum augebatur ope scientiae Tayloristicae quae laborum motibus et temporum spatiis studebat. Plato divisionem laboris esse originem civitatis putavit. Deinde Adamus Smith et Aemilius Durkheim de divisione laboris cogitaverunt. Carolus Marx divisionem laboris producere alienationem laboratorum putavit. Quae alienatio oriri ex manufactura, industria magna et possessione privata machinarum.